A szlovák kupán tekertek
Nincs olyan hétvége mostanában, hogy ne koptatnák a gumikat a Fehérvár Cycling Team országúti kerékpárosai. A Szlovák Kupa garamszentkereszti futamán négy fehérvári tekert.
Az országúti kerékpáros viadalon a 10 kilométeres időfutamot eső áztatta aszfalton teljesítették. A felnőtt nők között egy bolyban haladtak a fehérvári bringás lányok, Péteri Niké a 7., Hideg Nóra a 8., Szabó Adrienn a 9., Temela Eszter a 10. helyet szerezte meg. A verseny másnapján egy meredek emelkedőkkel nehezített pályán próbált helytállni az FCT különítménye a szlovák mezőnyben, s számukra nem jelentett segítséget, hogy a hölgyeket együtt indították az U19-es fiúk seregével.

Így az nyerte a női versenyt, aki tovább tudta tartani a tempót a legényekkel. A Fehérvár Cycling Teamből Szabó Adrienn szerepelt a legjobban, ő az 5. helyet szerezte meg a WU19-Elit női kategóriában. Temela Eszter a 9., Hideg Nóra a 11., Péteri Niké a 13. helyen ért célba.
Fehérvár Cycling Team Garamszentkereszt